Sobralis

Sobralis () – miestas šiaurės rytų Brazilijoje, Searos valstijoje, 240 km į vakarus nuo Fortalezos, prie Akarau upės. Geležinkeliai ir plentai į Fortalezą, Tereziną, yra oro uostas (neveikiantis). Vystoma tekstilės (medvilnės), maisto (žuvų perdirbimo), avalynės, siuvimo, statybinių medžiagų (cemento) pramonė.

Sobralyje veikia 1968 m. įkurtas universitetas, astronomijos observatorija, planetariumas, vyskupijos, Saulės užtemimo, meno muziejai, kultūros namai (pastatyti 1858 m.), San Žuauno municipalinis teatras (1875 m.), Švč. Mergelės nekaltojo prasidėjimo katedra (1778 m.), yra Fatimos Mergelės arka.

Sobralio savivaldybė užima 2068 km², 2022 m. joje gyveno 203 023 gyventojai. Kitos didesnės gyvenvietės: Žaibarasas, Taperuaba, Arakatiasu, Žordaunas, Aprasivelis, Patriatka.Sobral: Municipality in Ceará, citypopulation.de

 Istorija 
1726 m. prie Akarau upės įsikūrė Kaisaros ūkis (Fazenda Caiçara). 1773 m. susikūrė miestelis, o 1841 m. tapo Sobralio miestu. 1882 m. miestą pasiekė geležinkelis, vietovė pradėjo sparčiai augti. 1919 m. Sobralyje buvo atliekami svarbūs saulės užtemimo stebėjimai, kurie buvo susiję su reliatyvumo teorijos patvirtinimu.

 Šaltiniai 

Kategorija:Searos miestai